**ПРАТЕНИЧКО ПРАШАЊЕ**

од пратеникот Бесим Догани, поставено на 45-тата седница

на Собранието на Република Македонија, одржана

на 29 јануари 2009 година

Пратеничкото прашање гласи:

Неколку месеци сведоци сме за постоење на многу проблеми во областа на образованеито. И самиот министер изјави дека правото на образование е универзално право, право кое не се попречува на никого во целиот свет и дека демократскиот капацитет на една држава зависи од капацитетот на нудење на услови за образование. Проблеми се јавуваат со училишните простории во Куманово каде учениците на невиден начин учат во три смени, учат во саботите, само со еден факт дека имаат голема желба за учење. Имаме проблеми и со училиштето во Арачиново како и многу други случаи кои ги знаете и кои сме ги нагласиле.

Вториот проблем се однесува на решенијата, ексклузивно, за професорите или наставниците албанци. Знаете дека со години во многу училишта и многу градови низ Македонија наставниците и професорите работат 6, 7, 8 или 9 години и никако не им се даваат решенија за овие работни места. Ова е проблем на Министерството за образование и наука и јас сакам да се информирам од вас, дали ги имате листите на тие наставници кои работат со години со договр за дело и на истите не само што не им се даваат решенија, туку во многу случаи се заменуваат со други наставници за разни интереси, било партиски, пријателски и т.н.

Проблемите не се од денеска, туку се веќе 17-18 години. Но, би побарал од вас што поискрено работење, би побарал од вас да ги имате предвид сите училишта, сите градови, да ги имате во предвид регионите каде што проблемите се поголеми и постари и барам одговор за подетално да знаеме, со тајминзи, кога ќе се работи, каде ќе се работи, колку би се инвестирало, кога очекувате да завршат некои процедури, процедури што се однесуваат до решенијата што треба да им се дадат на некои мошне добри и квалитетни наставници кои веќе долги години работат, а не им е решено најосновното животно прашање. Затоа би сакал поконкретен и подетален одговор со рокови".

Прашањето го упатувам до министерот за образование и наука.